मैं जब बोट क्लब पहुँची तो शाम के चार बजे थे। इसी समय हाउस बोट सैलानियों को लेकर बैक वॉटर्स का चक्कर लगाती है। और सब सनसेट का आनंद लेते है। मेरी नज़र जब हाउस बोट पर पड़ी तो मैं हैरान रह गई अरे यह तो केरला के बैक वॉटर्स जैसी हाउस बोट है। पता किया तो मालूम हुआ कि यह हाउस बोट खास केरल से आए कलाकारों ने ही बनाई है। दो मंज़िला इस हाउस बोट मे एक ड्रॉयिंग रूम, 3 बेडरूम और एक बड़ा-सा डाइनिंग हॉल है ऊपर। जहाँ पर पार्टी भी की जा सकती है। आप यहाँ ठहर भी सकते हैं जिसके लिए पहले से बुकिंग करवाना ज़रूरी है।